**ORDIN**

privind modificarea Anexei nr. 1 a Ordinului ministrului educaţiei, cercetării, tineretului şi sportului nr. 3035/2012 privind aprobarea Metodologiei - cadru de organizare și desfășurare a competițiilor școlare și a Regulamentului de organizare a activităților cuprinse în calendarul activităților educative, școlare și extrașcolare

**Art. 60.**

**(8)** **Comisia de organizare și evaluare pentru etapa județeană/ a sectoarelor municipiului București elaborează criterii de calificare, cu respectarea prevederilor din regulamentul fiecărei competiții și stabilește numărul de locuri pentru etapa județeană/a sectoarelor municipiului București.**

**REGULAMENT SPECIFIC PRIVIND ORGANIZAREA ȘI DESFĂȘURAREA OLIMPIADEI NAȚIONALE**

**DE FIZICĂ\_2025
EXTRASE**

**VI. CALIFICAREA ELEVILOR LA ETAPA NAȚIONALĂ**

**Art. 20.**

**Calificarea elevilor la etapa națională** se face prin sistem competițional, individual, în cadrul

fiecărei clase, având la bază:

A. Clasamentul național realizat, la fiecare clasă, prin ordonarea descrescătoare a punctajelor

totale obținute de elevi în urma susținerii probei din cadrul etapei județene/a sectoarelor

municipiului București a ONF;

B. Condiția ca punctajul obținut de elev sa fie cel puțin 50% din punctajul maxim al probei.

**Art. 21.**

(1) **Departajarea elevilor care au obținut punctaje totale egale la etapa județeană**/ a

sectoarelor municipiului București se realizează în baza ierarhiei dificultății subiectelor ce

constituie proba dată la fiecare clasă, stabilită după cum urmează:

După finalizarea etapei de contestații, pentru fiecare clasă se calculează, pentru fiecare

subiect, punctajul mediu al subiectului ca media aritmetică a tuturor punctajelor obținute, în

urma rezolvării acestuia, de către elevii participanți la clasa respectivă. Ierarhia dificultății

subiectelor din cadrul probei propuse la fiecare clasă este dată de ordinea crescătoare a

valorilor punctajelor medii ale subiectelor. Astfel, se consideră că subiectul cel mai dificil din

cadrul probei date la o clasă este cel pentru care punctajul mediu este cel mai mic. Se califică

elevul care a obținut punctaj mai mare la subiectul cel mai dificil. În cazul menținerii egalității,

se aplică același criteriu pentru punctajul obținut la următorul subiect ca nivel de dificultate.

(2) La etapa națională, departajarea se va realiza, acolo unde este cazul, în funcție de

punctajul la proba experimentala. În cazul menținerii egalității punctajelor, se vor aplica

criterii de departajare similare celor menționate anterior.

(3) Nu se vor organiza probe suplimentare în vederea departajării.

**Art.22.**

**La etapa națională**, din fiecare județ/sector al municipiului București se califică 7 elevi, și

anume primul candidat din clasamentul stabilit la fiecare clasă, la nivelul fiecărui județ/ sector

al municipiului București, dacă îndeplinește criteriul prevăzut la Art.20 B.

**Art. 23.**

**Se stabilește pentru fiecare clasă**, clasamentul național, în ordinea descrescătoare a

punctajelor obținute de candidați, indiferent din județul/sectorul municipiului București de

unde provin aceștia. În clasamentul național nu sunt incluși elevii care s-au calificat la etapa

națională conform Art. 22, precum și cei care nu îndeplinesc criteriul prevăzut la Art. 20 B.

**Art. 24.**

**La fiecare clasă**, se califică la etapa națională, în plus față de elevii calificați conform criteriului

de la art. 22, primii 43 de elevi din clasamentul național.

**Art. 25.**

**Dacă pe prima poziție din clasamentul la nivelul de județ**, la o clasă, sunt unul sau mai mulți

candidați cu același punctaj mai mic sau egal cu punctajul maxim posibil, atunci se aplică

criteriul de departajare prevăzut la art. 21. Se califică la etapa națională numai candidații

pentru care egalitatea va persista și în urma aplicării criteriilor de departajare menționate. Se

diminuează la clasa respectivă numărul de locuri suplimentare prevăzut la art. 24, cu numărul

celor calificați în plus.

**Art. 26.**

**La orice clasă**, pentru elevii care au același punctaj cu cel al candidatului plasat pe ultima

poziție conform art. 24, se aplică criteriile de departajare prevăzute la art. 21. Se califică la

etapa națională numai candidații pentru care egalitatea va persista și după aplicarea criteriilor

de departajare.

**Art. 27.**

(1) **Dacă la unul sau mai multe județe**/sectoare ale municipiului București, la o clasă, nu au

existat participanți, sau elevii participanți nu au îndeplinit criteriul de la Art. 20 B, locurile

rămase astfel libere se adaugă la numărul de locuri suplimentare care pot fi ocupate de elevii

plasați în clasamentul național la clasa respectivă.

(2) Daca la un an de studiu, locurile suplimentare, eventual adăugate conform alin. (1) nu se

ocupă integral, atunci aceste locuri nu pot fi transferate la altă clasă.

**VII. REZOLVAREA CONTESTAȚIILOR – VIZUALIZAREA**

**Art. 28.**

**Se admite depunerea de contestații, pentru oricare subiect**, la etapa pe școală, locală,

județeană și națională, la proba teoretică, precum și pentru lucrarea scrisă ce consemnează

rezolvarea cerințelor lucrării de la proba experimentală a etapei naționale.

**X. ACORDAREA PREMIILOR**

**Art. 40**.

(1) **La etapa județeană a olimpiadei**, se acordă, pentru fiecare clas/an de studiu, de regulă, 3

premii, un premiu I, un premiu II si un premiu III, precum și un număr de mențiuni reprezentând

maximum 15% din numărul participanților, rotunjit la numărul întreg imediat superior, în cazul

unui număr fracționar, cu condiția ca punctajul obținut de elev sa fie cel puțin 50% din punctajul

maxim al probei.